Václav Havel

Václav Havel () a fost un scriitor, dramaturg și disident ceh. A fost ultimul președinte al Cehoslovaciei (1990-1992) și primul președinte al Republicii Cehe (1993-2003).

Copilăria și tinerețea 

S-a născut pe 5 octombrie 1936 la Praga.
Fiul unor capitaliști bogați, are de suferit de pe urma comunismului încă din adolescență. Nu îi este permis să facă studii universitare așa că merge la cursuri de seral. La vârsta de 15 ani își descoperă pasiunea pentru poezie. Scrierile sale sunt influențate de Kafka, chiar dacă operele acestuia erau interzise în acea vreme.

După satisfacerea serviciului militar, lucrează ca mașinist la un teatru din Praga (Teatrul pe balustradă - Divadlo Na Zábradlí) și studiază arta dramatică prin corespondență. După lovitura de stat organizată și condusă de Moscova din 1948 familia sa își pierde proprietățile și este considerată pro-Germană și că a colaborat cu ocupantul (acuzație formulată în ziarul comunist Rudé Právo din 23 februarie, 1989) și lui Havel i se ridică tot felul de obstacole dar face cursuri de liceu la seral și intră la Institutul Politehnic din Praga în (1957). Prima piesă reprezentată a fost Petrecerea din grădină (1963) iar cea mai cunoscută piesă a sa este Largo Desolato. În 1964 s-a căsătorit cu Olga Šplíchalová (1933–1996).

Cariera politică 

În această perioadă își începe și cariera politică, din postura de disident, lucru care îi influențează și opera. În 1968, anul Primăverii de la Praga, este dat afară de la teatru. Activismul său politic îl costă cinci ani de închisoare. Această dizidență a culminat în momentul publicării Cartei 77 un manifest politic, scris pentru a acuza arestarea membrilor grupului de muzică psihedelică Plastic People of the Universe. Teoria sa politică cea mai articulată și mai onorată este cea a „Post-Totalitarismului” (vezi: puterea celor fără de putere), un termen utilizat pentru a descrie viața socială și politică după încheierea „minciunii comuniste”.

A fost un suporter pasionat al rezistenței nonviolente, teoretizată altădată de un celebru politician indian, Mahatma Gandhi. A fost unul dintre liderii Revoluției de Catifea din 1989 și devine președinte după primele alegeri libere. Pe 29 decembrie 1989, fiind deja președinte al Forumului Civic, a fost ales președinte al primului parlament liber.

În 1996, împreună cu filantropul japonez Yohei Sasakawa și cu laureatul premiului Nobel pentru pace, Elie Wiesel, pune bazele fundației Forum 2000, o organizație care are ca scop declarat identificarea problemelor cheie ale societății actuale și dezvoltarea de soluții pentru conflictele de ordin religios, cultural sau interetnic.

Destrămarea Cehoslovaciei 

Un insucces al carierei sale politice l-a reprezentat destrămarea Cehoslovaciei, în 1992, căreia Havel i s-a opus. Pe 3 iulie al acelui an parlamentul cehoslovac a refuzat realegerea lui Havel ca președinte al țării, pe motiv că s-a pronunțat pentru menținerea Cehoslovaciei. A demisionat din funcție pe 20 iulie 1992, după Declarația de Independență a Slovaciei. Astfel Havel a devenit ultimul președinte al Cehoslovaciei și primul președinte al Cehiei. Asociatul său apropiat a fost Ivan Medek, care a devenit șeful biroului prezidențial.

În 1993 devine primul președinte al Cehiei. În 1996 soția sa moare de cancer. Se recăsătorește în 1997, cu actrița Dagmar Veškrnová. Este reales președinte în 1998, în ciuda faptului că e bolnav ca urmare a anilor de detenție și a excesului de tutun. În 2003 iese de pe scena politică după ce încheie cel de-al doilea mandat politic de președinte, iar biroul său este ocupat de marele sau oponent, Václav Klaus, cel mai redutabil adversar politic al său.

Ceremonia funerară 
Ceremonia funerară din 23 decembrie 2011, a avut loc în Catedrala Sfântul Vitus din Praga, și au participat Nicolas Sarkozy, președinte al Franței, Traian Băsescu, președintele României, Christian Wulff, președinte al Germaniei, David Cameron, premier britanic, Hillary Clinton, secretar de stat al SUA alături de fostul președinte Bill Clinton.

Anecdote 
Piesa lui Samuel Beckett Catastrofa i-a fost dedicată lui Havel.

Havel a fost fumător înrăit.

Dramaturgia lui Havel 

 Petrecerea din grădină (1963)
 Memorandumul (1965)
 Probleme tot mai mari de concentrare (1968) 
 Opera cerșetorilor (1975)
 Audience (1978)
 Părerea personală (1978) 
 Protest (1978)
 Largo desolato (1985)
 Tentația (1986)
 Redevelopment (1987)

Operele lui Havel 
 Scrisori către Olga (1988)
 Scrisori deschise (1991)
 Deranjând pacea (1991)
 Puterea celor fără de putere (1985)
 Arta imposibilului (1998)

Note

Bibliografie 
 Keane, John. Václav Havel: A Political Tragedy in Six Acts. New York: Basic Books, 2000. ISBN 0-465-03719-4. (A sample chapter [in HTML and PDF formats] is linked on the author's website, "Books" .)
 Kriseová, Eda. Václav Havel. Trans. Caleb Crain. New York: St. Martin's Press, 1993. ISBN 0-312-10317-4.
 Pontuso, James F. Václav Havel: Civic Responsibility in the Postmodern Age. New York: Rowman & Littlefield, 2004. ISBN 0-7425-2256-3.
 Rocamora, Carol. Acts of Courage. New York: Smith & Kraus, 2004. ISBN 1-57525-344-5.
 Symynkywicz, Jeffrey. Václav Havel and the Velvet Revolution. Parsippany, New Jersey: Dillon Press, 1995. ISBN 0-87518-607-6.

Legături externe 

 Pagina oficială Václav Havel
 Havel Festival  
 Informații despre munca și filosofia lui Václav Havel  
 Brief bio la Radio Prague
 Ambassador of Conscience  at Amnesty International
 Interviu 
 CNN Cold War - Profile: Václav Havel
 Pagina oficială Forum 2000
 Havel a murit convins că idealurile au devenit o povară, 19 decembrie 2011, Dan Stancu, Evenimentul zilei
 Havel, susținătorul disidenților chinezi | VIDEO, 18 decembrie 2011, Evenimentul zilei
 ”Scrisori către Olga”, corespondența semnată de Havel în închisoare, 18 decembrie 2011, Evenimentul zilei
 Scrisoare ciudată, pretextul arestării lui Václav Havel, 9 ianuarie 2009, Cristina Diac, Jurnalul Național
 Traditia disidentei si viitorul Cubei, 15 mai 2004, Jurnalul Național
 Sfarsitul tacerii: Raportul Final si viitorul democratic al Romaniei (In Memoriam Vaclav Havel), decembrie 18, 2011, Vladimir Tismaneanu, Contributors.ro
 Traian Băsescu: Prin ideile lui Havel, toată lumea a devenit mai sigură, 19 decembrie 2011, Evenimentul zilei
 Profil de președinte – Václav Havel, Carmen Mușat, Observator cultural - numărul 495, octombrie 2009
 Vaclav Havel, un model (est)etic, Cezar Gheorghe, Observator cultural - numărul 596, octombrie 2011

Nașteri în 1936
Nașteri pe 5 octombrie
Decese în 2011
Decese pe 18 decembrie
Clubul de la Roma
Disidenți din Cehoslovacia
Dramaturgi cehi
Laureați ai Premiului Olof Palme
Politicieni cehi
Praghezi
Președinți ai Cehiei
Președinți ai Cehoslovaciei
Premii Carol cel Mare
Scriitori cehi
Scriitori din secolul al XX-lea
Scriitori din secolul al XXI-lea
Supraviețuitori ai bolilor canceroase
Victime ale regimului comunist